**PAPILDU INFORMĀCIJA**

**par iepirkuma „Lekciju/praktisko nodarbību pakalpojums ESF projektā „Dzīvo veselīgi Rēzeknes novadā!”** (identifikācijasNr. RNP 2017/19) **nolikumā iekļautajām prasībām**

(sakarā ar piegādātāju uzdotajiem jautājumiem)

**1.JAUTĀJUMS**

Iepirkuma priekšmets ir sadalīts 10 (desmit) daļās, katrā daļā ir 3 stundu lekcija 25 vietās, tātad kopā tās ir 250 lekcijas. Lai arī nolikuma 10.3.punktā minēts, ka lekcijas/praktiskās nodarbības tiek uzsāktas un īstenotas, saskaņā ar abpusēji saskaņotu pakalpojuma sniegšanas grafiku, pēc 2.pielikuma redzams, ka visas lekcijas plānotas 2017.gadā – tas ir, atlicis mazliet vairāk kā pusgads. Kādā veidā tik īsā laikā īstenot tik apjomīgu projektu?

**atbilde uz 1.jautājumu**

Saskaņā ar iepirkuma nolikumu, nav obligāti iesniegt piedāvājumu visās iepirkuma priekšmeta daļās, tas ir, nav obligāti jāpiesakās uz visām desmit 3 stundu garām lekcijām, kuras paredzēts novadīt 25 vietās. Iepirkuma priekšmets ir sadalīts 10 daļās, un katrs pretendents var iesniegt piedāvājumu vienā, divās vai vairākās daļās, izvērtējot savas iespējas, tas ir, iespējas novadīt vienu vai vairākas lekcijas 25 vietās.

**2.JAUTĀJUMS**

Vai finanšu piedāvājums ir jāatšifrē, vai pietiek tikai ar gala summu? Vai jāpievieno PVN, vai arī ir jānorāda summa kopā ar PVN?

**atbilde uz 2.jautājumu**

Finanšu piedāvājumā jānorāda vienas lekcijas cena, kurā tiek iekļautas visas ar šī pakalpojuma sniegšanu saistītās izmaksas (neatšifrējot tās), kā arī kopējā summa bez PVN. PVN summa un kopsumma ar PVN jānorāda tikai gadījumā, ja pretendents ir reģistrēts kā PVN maksātājs.

**3.JAUTĀJUMS**

Vai piedāvājumam jāpievieno aizpildīts līguma projekts?

**atbilde uz 3.jautājumu**

Līguma projekts pievienots nolikumam, lai pretendentiem būtu zināmi iepirkuma līguma nosacījumi, tas nav jāaizpilda un nav jāpievieno piedāvājumam.

**4.JAUTĀJUMS**

Vai pašam pretendentam būtu jānoformē dokumenti Valsts ieņēmumu dienestā (VID) un no saņemtās summas jāmaksā ienākuma nodoklis?

**atbilde uz 4.jautājumu**

Pretendentam piedāvājuma summā jāiekļauj visi uz pakalpojuma sniegšanu attiecināmie nodokļi (izņemot PVN, kurš norādāms atsevišķi un kuru maksā tikai reģistrētie PVN maksātāji). Ja pretendents ir reģistrēts kā nodokļu maksātājs, tas pats aprēķina un maksā visus uz pakalpojuma sniegšanu attiecināmos nodokļus. Gadījumā, ja pretendents nav reģistrējies kā nodokļu maksātājs vai ir reģistrēts kā darba ņēmējs, piedāvājumā tas jāatrunā atsevišķi, jo tad pasūtītājam būtu jāuzņemas papildu pienākums – atbilstoši normatīvo aktu prasībām aprēķināt un valsts budžetā pārskaitīt uz pakalpojuma sniegšanu attiecināmo nodokļu summu, atskaitot to no kopējās piedāvājuma summas.

**5.JAUTĀJUMS**

Pretendējot uz vairākām iepirkuma priekšmeta daļām, vai ir iespējams apvienot to vienā piedāvājumā, vienā dokumentu paketē iekļaujot visu nepieciešamo informāciju, attiecīgu speciālistu CV, atbilstošo dokumentu kopijas un finanšu piedāvājumu par katru daļu? Vai ir jāsūta vairākas atsevišķas dokumentu paketes (atsevišķus piedāvājumus attiecīgajās daļās)?

**atbilde uz 5.jautājumu**

Piedāvājumu vairākās iepirkuma priekšmeta daļās var iesniegt kā vienu dokumentu paketi, iekļaujot visus nepieciešamos dokumentus, tostarp visu pakalpojuma sniegšanā iesaistītu speciālistu CV un dokumentu kopijas, norādot konkrēto daļu (lekcijas nosaukumu), kurā attiecīgais speciālists piedalās, un finanšu piedāvājumu par katru daļu.

**6.JAUTĀJUMS**

Vai lektoriem projekta ietvaros tiek nodrošināts transports nokļūšanai līguma izpildes vietā?

**atbilde uz 6.jautājumu**

Projekta ietvaros transports lektoriem netiek nodrošināts.

**Nolikuma 2.2.punktā iekļautās informācijas precizējums**

Ņemot vērā, ka nolikuma 2.pielikumā ir norādītas projekta budžetā ieplānoto līdzekļu summas EUR 3000,00 (trīs tūkstoši *euro*, 00 centi) katrā iepirkuma priekšmeta daļā, nolikuma 2.2.punktā kļūdaini norādīta tāda pati summa, jo līdzekļi tiek plānoti, ieskaitot PVN. Līdz ar to Paredzamā līgumcena katrā iepirkuma priekšmeta daļā EUR 2479,34 (divi tūkstoši četri simtiseptiņdesmit deviņi *euro*,34 centi) bez pievienotās vērtības nodokļa.